CELEX: 22021A1222(01)
Language: lt
Date: 1640131200000
Title: Muitinės konvencijos dėl tarptautinio krovinių gabenimo su TIR knygelėmis (1975 m. TIR konvencijos) pakeitimai Remiantis JT depozitoriumo pranešimu C.N CN.370.2021.TREATIES-XI.A.16 nuo 2022 m. vasario 4 d. visose Susitariančiosiose Šalyse įsigalioja toliau nurodyti pakeitimai

2021 12 22   
            
            
               LT
            
            
               Europos Sąjungos oficialusis leidinys
            
            
               L 459/1
            
         
      Muitinės konvencijos dėl tarptautinio krovinių gabenimo su TIR knygelėmis (1975 m. TIR konvencijos) pakeitimai
      
         
            Remiantis JT depozitoriumo pranešimu C.N CN.370.2021.TREATIES-XI.A.16 nuo 2022 m. vasario 4 d. visose Susitariančiosiose Šalyse įsigalioja toliau nurodyti pakeitimai
         
      
      6 straipsnio 1 dalis:
      
         žodžiai„Kiekviena Susitariančioji šalis gali“, pakeičiami žodžiais„Susitariančiosios šalies muitinė arba kitos kompetentingos institucijos gali“.
      20 straipsnio pirma eilutė:
      esamas tekstas pakeičiamas tekstu„Kompetentinga muitinė Susitariančiosios šalies arba kelių Susitariančiųjų šalių, sudarančių muitų ar ekonominę sąjungą, teritorija vežamiems kroviniams“.
      6 priedas, 6 straipsnio 2 dalies aiškinamoji pastaba:
      
         žodžiai„šalies muitinė gali patvirtinti kelias asociacijas“pakeičiami žodžiais„Susitariančiosios šalies muitinė gali suteikti leidimą kelioms asociacijoms“.
      6 priedas, 8 straipsnio 3 dalies aiškinamoji pastaba, įvadinės pastraipos paskutinis sakinys:
      
         vietoj„200 000 JAV dolerių“įrašoma„400 000 EUR“.
      6 priedas, 45 straipsnio aiškinamosios pastabos:
      
         įrašoma nauja 45 straipsnio aiškinamoji pastaba 0.45-1:
      
                  „0.45-1
               
               
                  Teisinė nuostata dėl išvykimo muitinės įstaigų, tarpinių muitinės įstaigų ir paskirties muitinės įstaigų, patvirtintų TIR operacijoms atlikti, sąrašo skelbimo taip pat laikoma įvykdyta tinkamai naudojant šiuo tikslu TIR sekretoriato, prižiūrint TIR vykdomajai tarybai, sukurtas elektronines taikomąsias programas.“;
               
            esamos 0.45-1 aiškinamosios pastabos numeris pakeičiamas į 0.45-2.
      9 priedo I dalies 1 punktas:
      
         žodžiai„Susitariančiosios šalys“pakeičiami žodžiais„Susitariančiosios šalies muitinė arba kitos kompetentingos institucijos“.
      38 straipsnio 2 dalies pirma eilutė:
      
         vietoj„per savaitę“įrašoma„nedelsiant“.
      6 priedas, 38 straipsnio 2 dalies aiškinamosios pastabos trečia eilutė:
      vietoj žodžių „laikomas įvykdytu, kai pranešama“ įrašoma „įvykdomas“.
      6 priedas, 9 priedo II dalies 4 punkto aiškinamoji pastaba:
      
         tekstas„Teisiniai reikalavimai pateikti duomenis, nurodytus 4 punkte, laikomi įvykdytais, kai pranešama“pakeičiamas tekstu„4 dalyje nurodyti duomenys perduodami“.
      9 priedo II dalies 4 punktas:
      esamas tekstas pakeičiamas taip:
      „Kompetentingos institucijos, kai suteikiamas ar atimamas leidimas naudoti TIR knygeles, nedelsdamos TIR vykdomajai tarybai perduoda išsamius duomenis apie kiekvieną asmenį,
      įskaitant:
      
                  a)
               
               
                  Administracinio komiteto nustatyto suderinto formato individualų unikalų tapatybės numerį, kurį asmeniui suteikė garantuojančioji asociacija, bendradarbiaudama su tarptautine organizacija, kurios filialas ji yra;
               
            
                  b)
               
               
                  asmens (-ų) vardą (-us) ir pavardę (-es) arba įmonės (-ių) pavadinimą (-us) ir adresą (-us), o prekybos asociacijų – ir atsakingųjų vadovų pavardes;
               
            
                  c)
               
               
                  asmens ryšiams išsamią kontaktinę informaciją ir
               
            
                  d)
               
               
                  įmonės registracijos arba tarptautinio vežimo leidimo Nr. arba kt. (jei yra).“
               
            9 priedo II dalies 5 punktas:
      esamas tekstas pakeičiamas tekstu„Asociacijos informuoja kompetentingas institucijas ir TIR vykdomąją tarybą apie bet kokius įgaliotųjų subjektų duomenų pasikeitimus nedelsdamos, kai tik apie juos sužino.“
      9 priedo II dalies punktas „Tipinė leidimo suteikimo forma (TLSF)“:
      iš 9 priedo II dalies išbraukiama TLSF ir su ja pateiktas tekstas.